Paġna L-objettiv ġenerali tas-sejħa għal proposti huwa li titqajjem sensibilizzazzjoni dwar il-valur u l-benefiċċji tal-proprjetà intellettwali (IP) u l-ħsara kkawżata minn ksur tad-drittijiet tal-IP. Iż-żieda fl-għarfien u l-involviment tal-udjenzi prijoritarji sabiex jitrawwem ir-rispett għall-IP għandhom eventwalment ibiddlu l-imġiba tan-nies billi jnaqqsu x-xiri tagħhom ta' oġġetti ffalsifikati u t-tniżżil min-naħa tagħhom ta' kontenut diġitali minn sorsi illegali. L-objettivi speċifiċi tas-sejħa huma li: jiżdied l-għarfien tal-valur tal-IP bħala għodda li tipproteġi l-kreattività u l-innovazzjoni billi tipprovdi informazzjoni konkreta u objettiva dwar l-IP f'dan il-kuntest u tiżdied s-sensibilizzazzjoni dwar il-ħsara kkawżata mill-ksur tad-drittijiet tal-IP; jiġu involuti udjenzi prijoritarji rigward dawn il-kwistjonijiet, billi jitqiesu l-possibbiltajiet ta' ingranaġġ rilevanti u speċjalment kif l-udjenzi jistennew li jiġu indirizzati dwar dawn il-kwistjonijiet (mhux patronizzanti, objettivi u newtrali) bl-għan li tinbidel l-imġiba u titnaqqas l-attrazzjoni tal-falsifikazzjoni u tal-piraterija. Ir-riżultati mistennija huma: jiġi żgurat l-ilħuq massimu tal-miri identifikati; jinħoloq l-impenn ta' influwenti rilevanti bħal bloggers, artisti u atturi oħrajn bħal għalliema u esperti akkademiċi jew multiplikaturi bħall-midja, awtoritajiet pubbliċi jew assoċjazzjonijiet taż-żgħażagħ, li huma kapaċi jilħqu udjenzi fil-mira permezz ta' proċess definit u li jista' jitkejjel b'mod ċar; tiġi żgurata s-sostenibbiltà u l-iskalabbiltà tar-riżultati tal-proġett. Ir-riżultati tal-attivitajiet sejrin jitkejlu permezz ta' indikaturi ewlenin tal-prestazzjoni (KPIs) definiti minn qabel dwar il-volum u l-kwantità (skont in-natura tal-attività u l-mezzi użati). Il-proġetti mmirati skont il-lott huma: Attivitajiet transkonfinali se jirrappreżentaw kriterju preferenzjali fl-evalwazzjoni għal-Lott 1 u huma obbligatorji għal-Lott 2. Bi transkonfinali, nirreferu għal proġetti li huma implimentati f'mill-inqas żewġ Stati Membri. Jekk jogħġbok sib l-informazzjoni rilevanti fil-Linji gwida għall-Applikanti Kapitolu I — Ħarsa Ġenerali tas-Sejħa għall-Proposta. L-applikanti kkunsidrati eliġibbli biex iwieġbu għal din is-sejħa għandhom: ikunu entità legali, pubblika jew privata. Bħalma huma: organizzazzjoni mingħajr skop ta' qligħ, assoċjazzjoni, NGO; korp pubbliku fil-livell lokali, reġjonali jew nazzjonali; università, fondazzjoni, kumpanija privata jew stazzjon tat-televiżjoni. Persuni fiżiċi ma jistgħux japplikaw għal għotja. ikunu rreġistrati f'wieħed mit-28 Stat Membru u jipprovdu evidenza mill-pajjiż ta' reġistrazzjoni tagħhom li tiċċertifika li ilhom irreġistrati b'mod korrett għal aktar minn sentejn. L-entitajiet pubbliċi li jirċievu fondi jew appoġġ mill-EUIPO permezz ta' miżuri finanzjarji oħrajn, bħal programmi ta' kooperazzjoni, u li għandhom l-għan li jsegwu l-istess objettivi bħal din is-sejħa, mhumiex eliġibbli (eż. l-uffiċċji nazzjonali u reġjonali tal-IP, organizzazzjonijiet internazzjonali, eċċ.). F'każ ta' sħubiji, kull entità li tipparteċipa fi proposta, irrispettivament mir-rwol tagħha fil-proġett, għandha tissodisfa l-kriterji ta' eliġibbiltà applikabbli għall-applikant innifsu jew innifisha u għandha tiffirma ittra ta' intenzjoni. Applikazzjoni tista' tkun ikkoordinata u sottomessa biss — f'isem il-parteċipanti kollha — minn applikant wieħed, li huwa r-rappreżentant legali tal-organizzazzjoni applikanta. Jekk jogħġbok sib l-informazzjoni rilevanti fil-Linji Gwida għall-Applikanti Kapitolu II punt 8.1. L-Applikanti Eliġibbli. It-tul massimu (perjodu ta' eliġibbiltà) huwa ta' 12-il xahar mid-data tal-firma tal-ftehim tal-għotja. L-azzjonijiet għandhom isiru f'pajjiż wieħed jew aktar mill-pajjiżi li ġejjin: 28 Stat Membru tal-UE. Entità tista' tapplika fil-lottijiet differenti u, b'mod awtomatiku, tingħata għotja fil-lottijiet differenti. L-attivitajiet li għandhom jiġu ffinanzjati skont il-lottijiet mhumiex eżawrjenti u jistgħu jkopru, pereżempju: attivitajiet tal-midja u tal-midja soċjali; produzzjoni u disseminazzjoni ta' materjal jew pubblikazzjonijiet awdjoviżivi; l-organizzazzjoni ta' avvenimenti, fieri, esibizzjonijiet u attivitajiet ta' taħriġ li huma parti mill-proġett speċifiku; inforikreazzjoni (dibattiti, programmi għaż-żgħażagħ, kwiżżijiet, logħob tal-vidjo jew programmi tal-mużika, eċċ.), għodod, attivitajiet u soluzzjonijet ibbażati fuq il-web, eċċ. proġetti li jikkonsistu prinċipalment (jew biss) minn sponsorizzazzjoni individwali għall-attivitajiet ta' parteċipazzjoni/taħdit f'sessjonijiet ta' ħidma, seminars, konferenzi, kungressi jew kwalunkwe opportunità oħra ta' taħdit; proġetti li jikkonsistu prinċipalment (jew biss) minn boroż ta' studju individwali għall-istudji jew korsijiet ta' taħriġ. Għal aktar dettalji, jekk jogħġbok irreferi għall-Kapitolu II tal-Linji Gwida għall-applikanti punt 8.3. Attivitajiet eliġibbli. L-applikanti għandu jkollhom il-kapaċità finanzjarja u operazzjonali sabiex ilestu l-attivitajiet proposti. Jekk jogħġbok irreferi għall-Kapitolu II tal-Linji Gwida għall-applikanti punt 9 — Kriterji ta' Esklużjoni u punt 10 — Kriterji tal-Għażla għal aktar dettalji. Il-punteġġ għall-valutazzjoni u l-għoti ta' proposti eliġibbli huwa allokat (minn total ta' 100) abbażi tal-kriterji li ġejjin: Rilevanza u interess ġenerali tal-proġett Ilħuq u impatt Sostenibbiltà u metodoloġija Il-kosteffettività Sabiex jiġu kkunsidrati għal finanzjament, il-proposti jridu jġibu: mill-inqas 70 punt b'mod ġenerali, il-punti minimi f'kull wieħed mis-subkriterji. Għal aktar dettalji, jekk jogħġbok irreferi għall-Kapitolu II tal-Linji Gwida għall-applikanti punt 11 — Kriterji tal-Għoti. Il-baġit totali disponibbli għall-kofinanzjament ta' proġetti taħt din is-sejħa huwa ta' EUR 1 000 000. Il-kontribuzzjoni finanzjarja mill-EUIPO ma tistax taqbeż it-80 % tal-kostijiet totali eliġibbli sottomessi mill-applikant u għandha tkun bejn l-ammonti massimi u minimi li ġejjin f'konformità maż-żewġ lottijiet differenti disponibbli: L-EUIPO jirriżerva d-dritt li ma jqassamx il-fondi kollha disponibbli. Jekk jogħġbok sib l-informazzjoni rilevanti fil-Linji gwida għall-Applikanti Kapitolu I punt 6. Baġit disponibbli. Il-pakkett tal-applikazzjoni huwa disponibbli fuq l-Internet fl-indirizz li ġej: https://euipo.europa.eu/ohimportal/en/grants Mhu se jiġi aċċettat l-ebda metodu ieħor ta' sottomissjoni ta' applikazzjoni. L-applikanti għandhom jiżguraw li d-dokumenti kollha mitluba u msemmija fil-Formola elettronika jiġu pprovduti. L-applikazzjonijiet li ma jinkludux l-annessi kollha stipulati u li ma jiġux sottomessi qabel id-data ta' skadenza mhux ser jiġu kkunsidrati. Għal aktar dettalji, jekk jogħġbok irreferi għal-Linji Gwida għall-applikanti Kapitolu IV — Proċedura għall-Preżentazzjoni tal-Proposti. Il-kundizzjonijiet iddettaljati ta' din is-sejħa għal proposti jistgħu jinstabu fil-Linji Gwida għall-applikanti fl-indirizz tal-Internet li ġej: https://euipo.europa.eu/ohimportal/en/grants L-applikazzjonijiet għandhom ikunu konformi mat-termini kollha tal-Linji Gwida u għandhom jiġu sottomessi fuq il-formoli pprovduti. Għal aktar informazzjoni, jekk jogħġbok ikkuntattja l-kaxxa postali li ġejja: grants@euipo.europa.eu Dan l-avviż jikkonċerna l-impriżi li ġejjin: DNB Bank ASA ("DNB", in-Norveġja), Il-konċentrazzjoni proposta tikkonsisti fil-kisba ta' kontroll konġunt, fis-sens tal-Artikoli 3(1)(b) u 3(4) tar-Regolament dwar l-Għaqdiet, minn Danske Bank, DNB, Nordea, SEB, Svenska Handelbanken, u Swedbank fuq impriża konġunta (joint venture, JV) ġdida ("l-Utilità KYC"). Il-konċentrazzjoni hija mwettqa permezz ta' xiri ta' ishma. Danske Bank, DNB, Nordea, SEB, Svenska Handelbanken, u Swedbank huma gruppi bankarji bbażati fin-Nordnics; L-Utilità KYC se tkun attiva fir-reġjun Nordiku billi toffri servizzi Know Your Customer ("KYC") li jikkonsistu fil-ġbir, il-validazzjoni u l-forniment ta' informazzjoni meħtieġa skont ir-regolamenti ta' kontra l-ħasil tal-flus u l-finanzjament tat-terroristi lil klijenti bħalma huma banek u istituzzjonijiet finanzjarji, bil-għan li tkun iffaċilitata l-konformità ma' dawn ir-regolamenti. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: ("GSK", ir-Renju Unit); kif ukoll in-Negozju ta' Pfizer tal-Kura tas-Saħħa għall-Konsumaturi ("Pfizer CH", l-Istati Uniti tal-Amerika), ikkontrollata minn Pfizer Inc. GSK takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Pfizer CH kollha kemm hi. Il-konċentrazzjoni hija mwettqa permezz ta' xiri ta' ishma u assi. GSK hija kumpanija farmaċewtika dinjija attiva fir-riċerka, l-iżvilupp, il-manifattura u l-kummerċjalizzazzjoni ta' farmaċewtiċi bir-riċetta, vaċċini u farmaċewtiċi għall-kura tas-saħħa tal-konsumatur tipikament disponibbli mingħajr riċetta, għal diversi indikazzjonijiet. Il-prodotti tas-saħħa tal-konsumatur madwar id-dinja tal-GSK huma mifruxa f'diversi oqsma terapewtiċi, inkluża l-ġestjoni tal-uġigħ, is-saħħa respiratorja, in-nutrizzjoni u s-saħħa diġestiva, is-saħħa tal-ġilda, u s-saħħa orali. Pfizer CH tiżviluppa, timmanifattura u tikkummerċjalizza madwar id-dinja kollha mediċini mingħajr riċetta, vitamini, u prodotti nutrittivi. Pfizer CH hija attiva madwar id-dinja kollha f'diversi kategoriji ta' prodotti, inkluża l-ġestjoni tal-uġigħ, is-saħħa respiratorja, it-trattament gastrointestinali, is-supplimenti djetetiċi u l-prodotti tal-kura personali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: M.9274 — GlaxoSmithKline/In-Negozju ta' Pfizer tal-Kura tas-Saħħa għall-Konsumaturi Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Koito Manufacturing Co., Ltd ("Koito", il-Ġappun), Elbit Systems Ltd ("Elbit", l-Iżrael), BrightWay Vision ("BWV", l-Iżrael), li bħalissa huma kkontrollati b'mod konġunt minn Elbit u Syneregir Capital LLC. Koito u Elbit jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' BWV. Wara t-tlestija tal-konċentrazzjoni proposta, Koito se tissostitwixxi Syneregir Capital LLC, bħala l-azzjonist kontrollanti. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: fondi ta' PAI Europe VII (il-Lussemburgu), li jappartjenu għall-grupp ta' PAI Partners SAS ("PAI Partners", Franza), PAI Partners takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Areas Worldwide kollha kemm hi. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_181_2019.html